**MATT SORGER**

**SID**: Helló, Sid Roth vagyok. Üdvözöllek világomban, ahol természetes a természetfölötti! Lehetséges, hogy egy fiatalembert angyalok látogassák meg és adjanak neki természetfölötti kijelentéseket? Nos, egy ilyen ember van itt ma velem, akit Matt Sorgernek hívnak. Hiszem, ha megtudjuk mit tett és mi is ugyanazt tesszük, akkor, ha esetleg nem is angyali látogatásban lesz részünk, mégis megtapasztaljuk a természetfölötti világnak ugyanazt a valóságát! Matt, amikor rád gondolok és édesanyádra, mivel édesanyád volt a katalizátora, beindítója mindannak az életedben, ami elkezdődött. Anyád szlerózis multiplexel, MS-el szenvedett. Az orvosok már nem tudtak rajta segíteni. Így kipróbált minden természetfölöttit, ami NEM Isten volt. Próbálkozott a buddhizmussal, New Age-el, de ahelyett, hogy jobban lett volna, egyre rosszabbul lett. Majd végül az ő anyja, aki a te nagymamád, meghívta őt egy karizmatikus katólikus Istentiszteletre. Az ima alatt előre akart menni, hogy kézrátétellel imádkozzanak érte gyógyulásért, de még rá sem tudta tenni kezét a pap a fejére. Mi történt, Matt?

***MATT****: Nos, aznap éjjel édesanyám a legrosszabb állapotában volt, pedig már két éve szenvedett. Én 14 éves voltam, amikor elment erre a gyógyító összejövetelre. Előre ment imáért, de mielőtt a pap rá tudta volna tenni a kezét a fejére, hogy imádkozzon érte, ő fölnézett a keresztre és azt mondta: „Jézus, ma este mindent neked adok! 100%-osan odafordulok hozzád!”*

**SID**: Ez biztos, hogy kulcsfontosságú volt!

***MATT****: EZ volt a kulcs! Rájött, hogy a New Age praktikáktól, a médiumok gyógyításától, a kristályozástól csak rosszabbul lett. Kapott egy olyan kijelentést, hogy ezekkel a dolgokkal valami nincs rendjén. Biztos, hogy nem Istentől valók, és ráadásul még csak rosszabbul van tőlük. Aznap éjjel teljes hitre jutott Jézus Krisztusban és előre ment megtérni. Amikor a pap imádkozni akart érte, aki mellesleg Szent Szellemmel betöltekezett volt, Isten ereje árnyékolta be a testét. Isten ereje, mely manifesztálódott, olyan erővel megjelent, hogy szó szerint kiütötte őt és legalább 3 métert repült a levegőben az oltár felé. Ahogy landolt a földön, úgy írta le a történteket, mintha elektromos áram ment volna végig a testében. Azt gondolta meghalt és a Mennybe került. Amikor fölkelt a padlóról, az összes betegsége azonnal eltűnt!*

**SID**: Milyen hatást gyakorolt ez rád?

***MATT:*** *Aznap este, amikor hazajött, ahogy átlépte a bejárati ajtót, ragyogott, mosolygott és nagyon boldog volt, mert teljesen, tökéletesen meggyógyult! Azt kérdeztem: „Ki vagy te? Mi történt veled?” Azt felelte: „Jézus ma este meggyógyított engem!” Azon a héten én is megtértem és az egész családom is! Nem csupán meggyógyította Jézus az édesanyámat, hanem megmentette az egész családomat is ugyanabban az időben.*

**SID**: Matt pedig nagyon éhes lett Istenre. Olyan dolgot tesz, mely egy fiatal tinédzser számára nem túl szokványos, vagy normális dolog. Elmegy azokra az összejövetelekre, ahol több százan dicsérik Istent és érzi Isten valóságos, manifesztált jelenlétét. Így hazamegy és elkezdi otthon imádni Istent, épp úgy, ahogy az összejövetelen is tette, de nem történt semmi! De itt van az, ami szerintem elképesztő, szeretném, ha ezt megértenétek! Matt, amikor semmit nem éreztél, egy pragmatikus, amolyan agyas ember már azt mondaná: „Hát, akkor csak várok vasárnapig, amíg elmegyek gyülekezetbe, hogy újra dicsérjem az Urat.” Te azonban nem ezt tetted!

***MATT****: Nem! Én azt akartam, hogy Isten személyesen velem foglalkozzon! Szerettem megtapasztalni jelenlétét az összejöveteleken, azonban én saját magam is meg akartam tapasztalni Istent, akartam Vele személyes, „szemtől-szembe” történő közösséget! Szóval, tovább folytattam a dicsőítését. Minden nap bementem a szobámba, föltettem imádó zenét, ugyanazokat, amelyeket a gyülekezetben is énekeltünk, és dicsőítettem. Eközben semmit nem éreztem. De tudod mit? Nem hagytam abba! Tovább folytattam négy hónapig, minden nap legalább egy órán át dicsértem az Urat. Emlékszem, ahogy a négy hónap után egyik nap ott álltam és énekeltem ugyanazt a dalt, amit már négy hónapja minden nap ugyanúgy énekeltem, és egyszer csak megnyílt fölöttem a Menny. Isten manifesztált dicsősége betöltötte az egész szobát, betöltött engem is, és akkor megtörtént szellememben az áttörés!*

**SID**: Ez az áttörés nem jött volna el, ha úgy lettél volna, mint a legtöbb ember és abbahagytad volna! De ha egyszer valaki megtapasztalja ezt az áttörést, onnantól kezdve jön a túlcsorduló és minden csupán ráadás!

***MATT****: Pontosan!*

**SID**: Ez ilyenkor már folyamatossá válik, vagy várnod kell ismét egy következő áttörésre?

***MATT****: A Biblia azt mondja, hogy folyamatosan töltekezzünk be Szent Szellemmel, de van valami Istennek folyamatos keresésével! Ha egyszer szellemünk eléri ezt az áttörést, eljutunk arra a pontra, amit én úgy nevezek: „telítettség, vagy átitatva lenni”. Tudod Sid, amikor a Szent Szellem elárasztotta szellemem, lelkem és testem, életem minden egyes területét betöltötte, és attól a perctől kezdve, minden alkalommal, ha csupán csak suttogtam a Jézus nevét, például intéztem a ruháim mosását, amikor azt mondtam: „Jézus” – becsuktam a szemem és csak suttogtam a nevét…*

**SID**: Elnézést, de ahogy kimondtad most a nevét, éreztem, ahogy ereje teljesen átjár!

***MATT****: Igen, hisz jelenléte most is itt van! Jelenléte betöltötte azt a helyiséget, bárhol is voltam. Ki is próbáltam! Mondtam magamban: kiváncsi vagyok, hogy Isten jelenléte ugyanúgy ott lesz –e velem akkor is, amikor iskolában vagyok a tanteremben, vagy amikor a mosószobában vagyok. Becsuktam a szemem, kimondtam a nevét, és huss, a jelenléte azonnal megjelent!*

**SID**: Mennyi ideig dicsőítetted Őt gyermekként, mielőtt a túlcsordulóból tudtál elkezdeni prédikálni?

***MATT****: Napi egy órát.*

**SID**: Hány hónapon keresztül?

***MATT****: Négy hónapig!*

**SID**: Nos, ez nagyon jól hangzik nekem! De mi lett volna, ha egy évbe, vagy másfél évbe telt volna, Matt? Akkor mit tettél volna?

***MATT****: Tovább folytattam volna az imádatot. Tudod, ez nem csak arról szól, hogy én mit érzek. Akkor is imádjuk Istent, amikor nem érezzük, mert Ő méltó az imádatunkra! Bármit is akar nekünk adni ajándékba jelenlétében, elfogadjuk azt! Szóval, ez nem mindig arról szól, hogy mi mit érzünk! Azonban, arra bátorítom az embereket, és téged, aki most nézel bennünket, hogy nem számít, mit érzel, Isten akkor is ott van veled! Ha kitartóan keresed Őt, és hagyod, hogy Isten betöltsön, végül a szellemi embered eléri az áttörési pontot!*

**SID**: Helló, Sid Roth vagyok Matt Sorgerel. Matt egy 14 éves fiú korában látott meg egy óriási csodát, amikor édesanyja gyógyíthatatlan betegségéből gyógyult meg. Az orvosok nem tudtak rajta segíteni, és már mindennel próbálkozott, amikor utolsóként Istenhez fordult. Ekkor élt át egy óriási csodát, melyet Matt is látott. Ettől az egész életed megváltozott és teljesen odaszántad magad Istennek, amikor egy nagyon szokatlan dolgot tettél. Minden este bezárkóztál a szobádba, ahol dicsőítő zenére Istent imádtad. Miért tetted ezt?

***MATT****: Tudod, szerintem, amikor Jézus valóságossá tette magát számomra, valami történt a szívemben, mert nagyon gyorsan éhes lettem Istenre.*

**SID**: Valaki mondta neked, hogy menj be a szobádba és hallgass dicsőítést? Volt sok CD-d?

***MATT****: Nem, talán egy-kettő volt kezdetben, akkor még kazettás dicsőítés volt… Néhány dalt azokból énekeltünk a gyülekezetben is, és emlékszem, hogy fiatalemberként a Szent Szellem vonzott engem, éreztem egy természetfölötti húzást, vágyakozást, hogy legyek egyedül Istennel. Szóval bementem a szobámba, bezártam az ajtót, föltettem az imádó zenét és elkezdtem énekelni, dicsőíteni és imádkozni. De nem éreztem semmit! Azt mondtam: „Istenem, hol vagy?”*

**SID**: Egy hétig lehet kitarottál, utána abbahagytad?

***MATT****: Nem!*

**SID**: Nem?

***MATT****: Nem, annál erőteljesebben csináltam!*

**SID**: Ez azért nem egy természetes dolog, Matt!

***MATT****: Ez egy természetfölötti éhség volt, mivel Isten jelenlétét megtapasztaltam a gyülekezeti alkalmon, de amikor egyedül voltam, nem éreztem Őt, pedig nagyon akartam. Annyira közel akartam kerülni Istenhez, amennyire csak lehet! Úgyhogy, mindennap énekeltem, dicsőítettem és emlékszem, hogy minden nap legalább egy órán át tettem ezt négy hónapig. Ezt tinédzserként tettem, hogy minden nap négy hónapig megállás nélkül egy órán át bent voltam a szobámban és csak imádtam és imádtam és imádtam az Urat. Majd egy nap, úgy emlékszem erre, mint egy képre az elmémben, ott állok, kezeimet fölemelve és a Menny megnyílt fölöttem! Egy olyan dalt énekeltem, amit már milliószor énekeltem azelőtt, de ekkor a Menny megnyílt és Isten dicsősége szállt le a szobámban. Isten manifesztált, megnyilvánuló, kézzelfogható jelenléte ott volt a levegőben. Fizikálisan is éreztem, mintha körbevette volna a testem, betöltötte az egész szobát körülöttem és olyan volt, mintha a szellemvilágban akkor áttört volna és megnyílt. Attól a pillanattól kezdve beleléptem Istennel egy élő kapcsolatba, intim közösségbe a Szent Szellem személyével valóságosan!*

**SID:** Elmondtad nekem, hogy most már csak annyit kell tenned, hogy kimondod a Jézus nevét, és azonnal érzed a jelenlétét!

***MATT:*** *Igen, ez kezdett el történni, annyira nyitottá váltam szellemben, hogy ha csak becsuktam a szemem és a Jézus nevét suttogtam, abban a pillanatban, hogy a figyelmem Rá irányítottam, éreztem a Szent Szellem jelenlétét, ahogy leszállt rám és körbevett teljesen.*

**SID:** Azt is elmondtad nekem, hogy amikor megláttad az édesanyáddal történt csodát, te is elkezdtél imádkozni emberekért, azonban nem sok eredményt láttál.

***MATT:*** *Először nem láttam semmi eredményt és ez frusztrált. Imádkoztam valakiért, és nem történt gyógyulás, semmi változás. Azt mondtam: „De Uram, Istenem, ennek meg KELL történnie! Hol van ugyanaz az erő, ami meggyógyította az anyám, amikor megtértünk mindnyájan? Ennek valósnak kell lennie, akkor tehát most is kellene napi szinten látnunk ezt! És emlékszem, ahogy nem hagytam békét Istennek, addig nyomattam ezt a dolgot, mivel vágytam arra, hogy közelebb legyek Hozzá, hogy egyszer csak hirtelen elkezdett minden megváltozni. Addig bárkiért imádkoztam, semmi nem történt, akkor pedig hirtelen megjelent Isten dicsősége, a Szent Szellem, és a dicsőség áradt rá az életemre egészen addig a pontig, amíg már másokat is elkezdett megérinteni, olyanokat, akik rajtam kívül állók voltak! Azt hiszem olyan szintre növekedett ez, hogy már túlcsordult, és amikor imádkoztam valakiért, csodák kezdtek el történni! Emberek elkezdtek megszabadulni, és emlékszem, amikor valaki elesett a padlóra, az emberek nézték, hogy mitől esnek el, vajon valaki ellökte őket? Tinédzser fiú voltam, olyan gyöngéden tettem a kezem bárkire is, hogy attól nem eshettek el, de a kenettől igen! Engem legalább annyira megdöbbentett ez, mint őket! Emlékszem, ahogy azon tűnődtem, mi lehet ez? Új volt számomra, hogy ilyen manifesztációt lássak.*

**SID**: Figyeljetek! Csupán néhányat a sok csoda közül kiemelve, melyek Matt emberekért történő imáira történtek, egyszerűen fenomenális! Meséld el, amikor valakinek nem volt füle, sem dobhártyája. Nem csoda, hogy minden orvos azt mondta, hogy lehetetlen így hallania. Mi történt?

***MATT:*** *Nos, úgy mondanám, hogy az elmúlt öt évben láttunk ilyen csodákat megtörténni, több ezret is! Az egyik ilyen összejövetelen Isten szólt és azt mondta süket füleket fog ma gyógyítani. Szóval elkezdtünk egyszerre imádkozni a tömegért, hogy Isten nyissa meg a süket füleket. Isten Szelleme elkezdett kiáradni azon a helyen, ahol kb. 1000 ember jött össze. A Szent Szellem kiáradt és a csapatom odahozott hozzám egy 12 éves kislányt az emelvényre. Nagyon aranyos barna hajú kislány. Ahogy hátrahúzta haját, láttam, hogy egyáltalán nincs füle, csak a fejének oldala és azon két lyuk! Azt mondták nekm: „Matt, ez a kislány fülek és dobhártyák nélkül született süketen, egyáltalán nem hall semmit!” Hirtelen Isten ereje rászállt.*

**SID**: Itt álljunk meg egy pillanatra! Belül nem mondtad azt magadban, hogy „ó, mi lesz most?”

***MATT****: Ha természetes szinten nézzük, tudjuk, hogy ez lehetetlen, de ekkor én szellemben voltam és nem a természetes szemeimmel néztem rá, hanem Isten Szellemének szemeivel! Amikor pedig Isten Szellemének szemeivel tekintesz egy helyzetre, akkor a lehetetlen lehetségessé válik, és minden korlátozás, limitáció megtörik! A hitnek ajándéka is működött abban a pillanatban, szóval, ahogy ránéztem erre a fiatal lányra, és Isten ereje rászállt, azonnal elkezdett hallani, pattogást érzett a fülének beljesében mindkét fülében. Az Úr szó szerint belenyúlt a fejébe és mindkét fülében teremtett dobhártyákat és megnyitotta a hallását! Életében először hallott!*

**SID:** Matt, el kell mesélned nekem azt, amikor összefutottál két angyallal.

***MATT:*** *Nos Sid, ez épp azelőtt történt, hogy elkezdtünk utazgatni prófétai gyógyító szolgálatunkban. Az Úr két angyalt rendelt ki életemre és szolgálatomra, hogy segítsenek mindazt elvégeznem, amire Isten elhívott. Én akkor pásztor voltam és ez egy hétfő reggel volt, amikor számoltuk a vasárnapi Istentisztelet gyűjtéséből befolyó összeget. Épp ennek kellős közepén szólt hozzám Isten és azt mondta: „Állj föl és kezdj el táncolni most!”*

**SID**: Mi köze van ennek a gyűjtési pénz számolásához?

***MATT****: Semmi köze nincs! Abszolút semmi! A természetes elmém is azt hajtogatta, hogy ennek semmi értelme! Azonban tudtam, hogy a Mennyből kaptam egy kezdeményezést, a Szent Szellemtől és az Úr szólt hozzám, hogy meg kell tennem. Ekkor félre toltam a pénzt, kiálltam a szoba közepére és elkezdtem körbe táncolni a szobát, miközben dicsőítettem Istent. A két titkárnőnk ott ült a szobában. Amikor meglátták mit csinálok, először elkezdtek nevetni, majd Isten dicsőségének felhője bejött a szobába!*

**SID:** Érezted csupán, vagy láttad is?

***MATT:*** *Kézzelfoghatóan, nagyon erőteljesen jelen volt Isten jelenlétének valósága! Fizikailag nem láttam, de fizikailag éreztem, hogy ott van mindenütt körülöttem! Bejött a szobába, rámszállt és ahogy a fejem tetejéig ért, a testem azonnal padlót fogott. Olyan volt, mintha fizikailag valaki a földre dobott volna és a szellemem egy látomásba ragadtatott el. Egy egész napos átélésem volt, ami után végre képes voltam felülni a földön és azt láttam, hogy Isten dicsősége olyan szinten betöltötte a szobát, hogy a két titkárnőt is földre terítette székükről, nem volt más választásuk!*

**SID:** Akkor nem csak te tapasztaltad ezt meg?

***MATT****: Nem csak én, hiszen az egész szobát betöltötte ez a dicsőség, Isten dicsősége! Ahogy ott ültem a padlón és a két hölgy is ott feküdtek a földön, azt éreztem, mintha Isten dicsősége hullámokban szállna rá a fejemre, majd hirtelen megnyílt a szellemi látásom, és Isten megengedte, hogy betekintést nyerjek a láthatatlan világba, ahol érzékeltem egy hatalmas angyalt, aki mögöttem állt úgy, hogy szárnyait kiterjesztette körém, mintegy átölelt szárnyaival. Abban a pillanatban, ahogy én éreztem a fejemen Isten dicsőségét hullámokban, a két hölgy, akik a földön feküdtek, a dicsőség hulláma, ahogy eltalálta őket is ugyanekkor, szinte pattogtak föl-le. Ahogy érzem ezeket a hullámokat, hirtelen figyelmes leszek a második angyalra is, aki a jobb kezem felől állt, és érezhető volt egy angyali jelenlét a szobában. A másikuk még mindig ott állt mögöttem a jobbom fell, amikor tisztán és világosan meghallottam Isten hangját, amint azt mondja: „Matt, a mögötted álló angyal az ébredés angyala, a melletted álló pedig a csodákért felelős angyal! Kirendeltem a mai napon őket az életedre és szolgálatodra, hogy veled utazzanak mindenhová és bárhová mész, veled együtt menjenek, hogy beteljesíthesd mindazt, amire elhívtalak téged!” Ez csupán néhány hónappal azelőtt történt, hogy igazán elkezdtünk imádkozni a betegekért, és megláttuk, ahogy a Szent Szellem kirobbanó csodákat tesz.*

**SID:** Meséld el, amikor MS-ből gyógyult meg valaki!

***MATT****: Ó, ez fenomenális volt! Ez a hölgy eljött egyik összejövetelünkre, akinek nagyon súlyos MS-e volt, már kórházban is feküdt miatta, és szinte már teljesen lebénult az egész teste. Úgy jött el egy esti összejövetelünkre, hogy azt mondta gyermekeinek: „Ez a nap az én napom és csoda fog történni!” Ahogy ott volt a dicsőítés alatt, és senki nem imádkozott érte, csupán fölemelte kezeit és imádta Istent...*

**SID:** Tudod mit, Matt? Az atmoszféra változik itt a stúdióban!

***MATT****: Igen! Te is érzed?*

**SID**: Csak nem megjelentek angyalaid?

***MATT****: Dehogynem! Én is érzem őket! Igen! Szóval, fölemelte ez a hölgy a kezeit, és amikor valaki hitre jut a gyógyulását illetően, úgy, ahogy ő is, nekem semmi közöm nem volt az egészhez! Ő csupán imádta az Urat, amikor Isten csodát tett vele! Érezte a hátában, fejében, mintha csiklandó érzés szaladgálna végig rajta, majd Isten szólt hozzám és azt mondta: „Matt, meggyógyítok krónikus gyengeségben és MS-ben szenvedő nőt most!” Előre hívtam a hölgyet, majd újra szólt az Úr és azt mondta: „Vidd őt előre az emelvényre, mert ott vagyok!” Ahogy ott állt az emelvényen, Isten dicsősége beárnyékolta egész testét és anélkül, hogy bárki is hozzáért volna, tehát ember keze nem ért hozzá, csupán Isten maga! A Szent Szellem megérintette őt és hátraesett Isten erejétől! Ahogy ott feküdt a földön, a fejének hátsó része tűzben égett szellemben és érezte ezt a hatalmas forróságot! Szó szerint azt érezte, mintha valaki kézzel belenyúlna a fejébe, érezte a kezet a feje belsejében, ahogy az agyában valamit mozgat! Ahogy fölkelt a padlóról, az MS, minden tünetével teljesen eltűnt a testéből! Tökéletesen meggyógyult, minden nehézség, fájdalom, a betegség összes velejárója eltűnt!*

**SID**: Nem szokatlan az, hogy valakin belső műtét végrehajtása történjen szellemben?

***MATT****: Bár természetesnek kell lennie, még számunkra is ez nagyon extrém gyógyítás volt, Isten extrém csodát tett, mivel ennek a nőnek a szklerózis multiplex legsúlyosabb típusa volt. Ez egy természetfölötti csoda volt! Két évvel később, amikor találkoztam ismét vele, teljesen gyógyult, egészséges volt, sokkal jobban is nézett ki, mint azelőtt. Új frizura, új ruhák, új munkahely. Azt mondta nekem: „Matt, amikor Isten meggyógyított engem, nem csupán fizikailag gyógyított meg, hanem adott egy új munkát is, egy teljes átalakuláson mentem keresztül.*

**SID**: Meséld el a szívbeteg, mitrális billentyűzavarban szenvedő hölgy esetét!

***MATT****: Imádkoztunk egy másik hölgyért a „Dicsőség, Jelek és Csodák” megnevezésű konferenciánkon New Yorkban. A Szent Szellem szólt hozzám és azt mondta: „Van itt egy nő, akinek szívproblémája van, a szívverésével van gond”, és még néhány specifikus útmutatást is adott a szívproblémával kapcsolatban. Ahogy előrejött az a hölgy, ott állt az oltárnál, amikor Isten ereje szó szerint kiütötte, majd későb bizonyságot tett arról, hogyan kapott teljes és tökéletes gyógyulást szívére, és hogy mi is történt a szívében.*

**SID:** Nos, figyeljetek! Isten ereje szabadul föl, amikor hallgatunk egy bizonyságot, és sokan, akik szívproblémával küszködnek, meg fognak gyógyulni eközben! Játszuk be a klippet!

***NŐ:*** *Rám tette a kezét és én azonnal összeestem az Úr ereje alatt.* ***MATT****: Fogadd el gyógyulásod most azonnal! Igen, ez az! Köszönöm Uram, hogy tökéletes a szívritmus szabályozása!* ***NŐ****: Majd, ahogy ismét elkezdett prédikálni, azt mondta az embereknek, hogy visszamehetnek székeikhez, de akik a Szellemben pihennek a földön, nyugodtan maradjanak ott. Én megpróbáltam fölállni, de nem tudtam! Tudtam mozgatni kezeimet, karomat, lábaimat, és a fejemet, azonban a testem, mintha a földhöz tapadt volna. Rájöttem, hogy Isten még nem fejezte be munkáját rajtam, így ott maradtam. Később sikerült fölállnom, de meg voltam részegedve a Szent Szellemtől, botladozva, tántorogva jártam. Egy nagyon erőteljes találkozásom, átélésem volt ekkor az Úrral. Teljesen meggyógyultam és soha többé nem jöttek elő a tünetek!*

**SID**: Már fiatalon pásztor lettél, és ahogy besétáltál egy nap az irodádba, hirtelen azon kaptad magad, hogy annyira elfoglalt lettél és be volt táblázva minden napod, mint minden pásztornak, majd Isten megjelent nálad. Mi történt?

***MATT:*** *Ahogy kinyitottam az irodám ajtaját új pásztorként, az első évemben voltam. Ahogy besétáltam az irodába, egyenesen Isten jelenlétébe sétáltam be. Ő már ott várt rám! Teljesen elárasztott. Azt mondtam: „Istenem, itt van jelenléted az irodában!” Akkor hallottam a belső füllel hallható hangján, ahogy azt mondta nekem: „Zárd be az ajtót! Ezt az egész napot veled akarom tölteni!”*

**SID**: Mellesleg nem csak te vagy az, aki ezt hallotta! Épp most hallottam Isten hangját, amint azt mondta: a nézőinkkel is együtt akar lenni! Valakinek épp most gyógyult meg a nyaka! Csak mozgasd meg, és tapasztalni fogod, hogy a fájdalom eltűnt! A kenet pedig végig megy a hátadba is! Hajolj előre! Matt, azt hiszem te is ugyanezt hallod most!

**MATT**: Hallelujah.

**SID**: Legalábbis úgy látszol… Mit hallassz?

***MATT****: Isten igenis gyógyít most! Van egy kenet, mely árad most! A Szent Szellem megérint téged, bárhol is vagy, ott a szobádban! Bárhonnan is nézel most bennünket! Elképesztő!*

**SID**: Isten beszélt hozzád, és figyelmeztetett valamire. Meséld ezt el!

***MATT****: Ahogy a székemben ültem, jelenléte nagyon, nagyon erőteljesen megjelent. Egyik alkalommal, annyira hálás voltam Isten jelenlétéért, hogy telve volt a szívem hálával és ki is akartam mondani azt, hogy köszönöm, köszönöm Istenem. De ahogy beszéltem, jelenléte elkezdett csökkeni, így abbahagytam a beszédet és elcsendesedtem. Ekkor Isten szólt hozzám és azt mondta: „Ez nem arról szól, hogy te beszélsz hozzám, hanem arról, hogy Velem vagy! Csak maradj meg itt a jelenlétemben!” Majd néhány óra elteltével elkezdett járni az agyam. A gondolataim cikkázni kezdtek: „még ezt is meg kell csinálnom, meg azt is…” És szó szerint bűntudatom volt, amiért csupán imdákozással töltöm el a drága időmet! Az Úr ekkor mondogg egy olyat, ami örökre megváltoztatta az egész életem!*

**SID**: Várj még ezzel a szünet utánig!

**SID**: Helló, Sid Roth vagyok Matt Sorgerel. Tudom, hogy senki nem ment el a szünet közben, mivel hallani akarjátok mi történt Mattel, amikor bemegy az irodájába fiatal pásztorként, ahol ott van Isten jelenléte, de eközben neki azon jár az esze, hogy a naplójában pontokba vannak szedve a napi teendői, melyeket el kellene látnia. Annyira szellemien viselkedik, hogy elkezd vitatkozni Istennel azon, hogy neki még mennyi mindent kell tennie és nincs ideje Vele lenni, sőt, bűntudata van, amiért nem az elvégzendő feladatokat csinálja! Hát hogy tehettél ilyet Matt? Maga Isten van ott veled a szobában!

***MATT****: Tudom, de a természetes elménk emberien gondolkodik. Amikor ez a bűntudatom támadt, hogy túl sok időt szánok imára, Isten szólt hozzám és azt mondta: „Matt, ha nem töltöd Velem most ezt az időd, nem leszel képes beleállni mindabba, amit számodra terveztem a jövőben!” És ekkor még én kezdő pásztor voltam és fogalmam sem volt arról, Isten mennyire használni akar a gyógyításban, és hogy mindezekbe a nemzetekbe fogok utazni és meglátom majd mindezeket a hatalmas csodákat Isten kenete által megtörténni. Megértettem azon a napon, hogy a jelenlegi időm meghatározza a jövőmben betöltött szolgálatomat és elhívásomat Istenben.*

**SID**: Én is tudom, hogyha nem töltöttem volna elég időt Isten Szellemével, különösen a korai időszakban, nem lennék most itt! Tudod, mit hiszek Matt? Amikor természetfölötti nyelveken imádkoztam és prófétáltam a jövőmbe, még csak sejtésem sem volt arról, mi vár majd rám. De van egy második dolog is, amit el kell, hogy magyarázz Matt. Amikor még főiskolás voltál, az Úr jött hozzád és beszélt hozzád, amikor nagyon erős instrukciókat adott. Mit mondott neked?

***MATT****: Ez még azelőtt történt, hogy szolgálatba álltam volna. Csupán éreztem, hogy mire hívott el az Úr, és az első prófécia, amit Isten valaha is adott nekem az volt, hogy azt mondta: „Ami a te listád tetején van, az az Én listám alján szerepel! Ami viszont a te listád alján van, az van az Én listám tetején!” Azt akarta, hogy változtassak értékrendemen, hiszen az Ő listájának tetején az én karakterem kiformálódása volt és a listájának alján szerepelt csupán a szolgálatom beteljesítése! Azt mondta azt akarja, hogy a gyökereim mélyre legyenek ásva Őbenne, és amikor eljön az a nap a jövőmben, hogy a szolgálatomban sikereket élek meg, az nagyon szilárd lesz, és semmi nem lesz képes kimozdítani sem jobbra, sem balra, mivel a gyökereidnek volt idejük mélyre menniük Istenben azáltal, hogy kiformálódott és kifinomult a karaktered! Had mondjam el, onnantól fogva, ahogy teltek az évek, Isten átvitt engem a tűzpróbákon, ahol formált, alakított, megpróbált és megtisztította az életem, hogy kenete át tudjon áradni rajtam keresztül és képes legyek azt megtartani és hordozni!*

**SID**: Ez annyira fontos! Nem számít hány éves vagy, Istent sokkal jobban érdekli a karaktered, a jellemed, mint az ajándékaid! Értsd ezt meg! Méghozzá jól értsd meg! Mivel épp emiatt tud Matt most a legcsodálatosabb csodákban élni és járni! De mielőtt még rátérnénk valamelyik csodára, egy másik kulcsot is kaptál az életedben, amikor lehetőséged nyílt Oral Robertsel találkozni és imádkozott is érted, mielőtt a Mennybe távozott. Imádkozott érted, majd egy nagyon fontos kérdést tettél föl neki. Mit kérdeztél tőle?

***MATT****: Csupán néhány hónappal azelőtt, hogy hazament mennyei otthonába, hogy az Úrral legyen azt kérdeztem tőle, mi volt szolgálatában a kulcs a csodákhoz! Hiszen sátoros összejöveteleiken óriási csodákat látott és őszinténszólva, kissé meglepett a válasza. Nem kellett volna, hogy meglepjen, de mégis meglepett.*

**SID**: Én úgy gondoltam azt a választ adja majd, hogy ha elég nagy a kenet rajtad, akkor csodák történnek majd bárhová is mész. Ezt a választ vártam volna én is.

***MATT****: Pontosan! Azt vártam, hogy valami ilyet fog mondani, vagy valamit a hitről. Ahogy ránk nézett, mivel egy kis csoport voltunk ott, azt mondta: „Sokan úgy gondolják, az én hitem volt a mérvadó, a fő kulcs a csodákhoz, melyeket megláttunk. De ez nem így van! Mindenkinek van hite, hisz a Biblia azt mondja, hogy mindenki kapott a hitnek egy mértékét. Nem kell a hitet keresned, hiszen Isten azt már mindnyájunknak megadta! Ezt mondja az Ige! Azonban, egy evangelizáció előtt, amikor bementem a hotelszobámba, azért kezdtem el imádkozni, hogy Isten adjon nekem szeretetet az emberek iránt! Ahogy Isten elkezdte betölteni a szívem szeretettel, óriási csodák robbantak ki, egy teljesen új szinten!*

**SID**: Csupán kíváncsiságból, miután ezt hallottad tőle, te hogy imádkozol egy összejövetel előtt?

***MATT****: Elkezdtem én is Isten szeretetéért imádkozni. Nem csupán az összejövetel előtt, hanem a napi imaéletem részévé tettem ezt! Azt mondom: „Uram, folyamatosan töltsd be szívem szereteteddel! Túlcsordulóan tölts be könyörületeddel! És tudod, amikor tanulmányozod az Igét, ezt meg is fogod látni! A Biblia azt mondja, Jézus megtelt könyörülettel és meggyógyította a betegeket. A Glata 5 azt mondja: „Szeretet által működő hit”. A kibővített fordítás úgy magyarázza ezt, hogy a hitet a szeretet motiválja, az látja el energiával, az hozza mozgásba, és tulajdonképp a szeretet az a kulcs, ami begyújtja, beindítja a hitet!*

**SID**: Oké. Ti mit szólnátok ahhoz, ha elmennétek Mattel Indiába egy lepratelepre, ahol szeretnétek őket? Ezek azok az emberek, akik a társadalom legalja. Valószínűleg soha senki nem érintette őket azóta, hogy a leprát elkapták. Mit tettél te és a csapatod ott?

***MATT****: Az Úr küldött bennünket oda, és vittünk ennivalót a leprásoknak, és együtt ültünk ott velük. Voltak olyan nők a csapatunkban, akik ott ültek a koszban velük úgy, hogy átölelték ezeket a leprásokat. Olyanokat is, akiknek már estek le a kezeik. Arcukon nyílt sebek és sebhelyek. De Isten szeretete elárasztotta szíveinket. Rájuk tettük a kezünket, megöleltük őket és imádkoztunk értük!*

**SID**: Woowoowooo! De várj egy pillanatot! Megöleltétek a leprásokat? Nem tudod Matt, anyukád nem mondta még, hogy az ragályos?

***MATT****: Igen, ragályos!*

**SID**: Azt is láttad, hogy mi történik a leprásokkal. A bőrük esik le!

***MATT****: Tudom.*

**SID**: És ti tényleg átöleltétek őket?

***MATT****: Igen! És tudod mit? A következőben hiszek: mivel Jézusban hívő ember vagyok, hiszem, hogy Jézus vére befed, betakar engem! A hitem azt mondja, mielőtt a betegség megérinthetné testemet, Jézus vérén kell átmennie először, szóval mire eljutna hozzám, addigra elpusztul! Ez az, amiben hiszek! Amikor hazaértünk arról az útról, Indiából sírva hívott föl bennünket az ottani pásztor és azt mondta: „Matt, visszamentünk a lepratelepre és a leprások azt mondták nekünk, hogy amikor az a fehér ember bejött és a kezét tette ránk, éreztük, hogy a testünkben megszűnt a lepra!” A pásztor azért sírt, mert eddig még soha nem látott ilyet megtörténni! Nem csupán azt, hogy meggyógyult valaki leprából, hanem hogy ennyire sok szeretetet kapnak és legalább annyi gyógyulást nyernek belül, mint kívül!*

**SID**: Ahogy Matt megosztotta velünk mindezt, Isten szeretete kirobbanó módon megjelent! Imádkozom most a Yeshua nevében, hogy Matt ebben a könyörületben működkjön akkor is, amikor majd visszatérünk ide a szünet után!

**SID**: Helló, Sid Roth vagyok Matt Sorgerel. Matt, neked nagyon sok átélésed és találkozásod volt már Istennel. Azonban az egyik nagyon különleges volt, mivel egymás után három estén át egy angyal jött el hozzád, aki a Szentírásból adott kijelentéseket neked. Mesélj el egy ilyen fő kijelentést, amiről taníthatnál is egy kicsit!

***MATT****: Igen, tudod ez érdekes volt. Ahogy ott ültem, éreztem ezt az angyali jelenlétet magam mögött és egy kezet a vállamon, miközben Isten jelenléte betöltötte az egész szobát, ahol voltam. Ahogy ez a kijelentés folyt, az egyik dolog, amit Isten mutatott nekem az, hogy nagyon sokszor az emberek sokszor úgy adnak át dolgokat Istennek, mintha csak úgy odadobnák kezeibe szuverenitására és időzítésére hivatkozva. Úgy gondoljuk, Isten időzítésében csupán csak várnunk kell arra, hogy valami majdcsak történik.*

**SID**: Minden a jövőben van ilyenkor! Észrevetted?

***MATT****: Igen, mindig!*

**SID**: Ha jól értem, ez a tény már eldőlt 2000 évvel ezelőtt, és nagyon sok minden más is, ami felől csupán reménykedtünk.

***MATT****: Pontosan! Ha gyógyulásról van szó, áttörésről, anyagi bőségről, védelemről, vagy akár egy látás beteljesítéséről a szolgálatban, az Úr azt mutattta nekem, hogy megvan minden képességünk hit által a jövőnkbe nyúlni és onnan áthozni dolgokat a mostani időbe. Még akkor is, ha ezzel felgyorsítjuk Isten időzítését!*

**SID**: De tudod mit? Ha nem töltöttél volna időt azzal, hogy a karaktered, jellemed kifejlődjön, akkor ez veszélyes is lehet!

***MATT****: Ez nagyon igaz! Nagyon igaz! Mivel néha várnunk kell dolgokra addig, amíg meg nem tanuljuk azokat kezelni!*

**SID:** Van Igei alapja annak a kijelentésnek, amit Isten adott neked? Ti szeretnétek a jövőtöket behúzni a jelenbe, most azonnal? MOST! Mi a „most generációja vagyunk”.

***MATT****: Igen, ha a János evangéliumának második részére gondolok, ahol Mária, Jézus és a tanítványok mind ott vannak a Kánai esküvőn, ahol elfogyott a bor, és Mária, Jézus anyja odafordul Jézushoz és azt mondja: „Jézus, nincs több bor!” Jézus ránéz, és azt mondja – és szerintem csak Jézus ússza meg azzal, hogy így szólíthatja anyját: „asszony! Mi közöm nekem ehhez?” Más szavakkal azt mondta: „Az én időm még nem jött el arra, hogy csodát tegyek! Ez nem Isten számomra kijelölt ideje, hogy elindítsam csodatévő szolgálatom. Miért mondod ezt nekem?” De Mária teljesen figyelmen kívül hagyja ezt és csak annyit mond: „Tegyetek mindent úgy, ahogy mondja nektek!” Volt valami Mária szívében! Volt egy látása és egy képe arról, milyen Isten szerinti lehetőségek rejlenek Jézusban. Mivel volt látása, így a hitének szellemével ki tudott nyúlni valamibe, amit még maga Isten is csak a jövőre tervezett, ő mégis a jelen pillanatba behúzta azt. Valójában az ő hite indította el Jézust gyógyító szolgálatában, és egy teljes időszak-váltást okozott. Vannak most olyan nézőink, akik úgy érzik, mintha beragadtak volna egy időszakba, pedig már Isten egy új dologba akarta volna behozni őket, de ők berendezkedtek egy olyan helyre, amitől Isten valami sokkal nagyobbat akar nekik adni! Ha képesek lennének figyelmüket átfordítani és meglátnák Isten isteni képességét, azt, hogy ők ki tudnak nyúlni, meg tudják ragadni az ottani dolgokat, hogy behúzzák azt a mostba, a jelenbe, a jelen pillanatba!*

**SID**: Akkor most azt meséld el, amikor Angliában egy tűzangyal lépett be az összejövetelre! Meséld ezt el röviden!

***MATT****: Az összejövetelen voltunk, én az első sorban imádtam Istent, amikor mellettem baloldalon a levegő elkezdett forrósodni és annyira felhevült, hogy nagyon érezhető volt számomra, hogy bal oldalam felől jön ez a hatalmas nagy hőség. Először azt gondoltam, hogy megállt mellettem egy tűzoszlop ott az alkalmon. Azt gondoltam: „Mi ez?”- és beletettem a kezem, és égetően forró lett, majd kihúztam a kezem, és ott újra hideg volt. Elszórakoztam ezzel egy darabig. Majd olyan volt, mintha lángnyelvek csaptak volna föl ott mellettem. Akkor szólt hozzám az Úr és azt mondta: „Elküldtem egy szeráf angyalt az összejövetelre!” Ez volt a reggeli alkalmon. Ahogy visszajöttünk az esti összejövetelre, és ahogy megálltam a pulpitusnál, hogy prédikáljak, az Úr megnémított. Próbáltam beszélni, de hiába nyitogattam a szám, egy hang sem jött ki rajta. Egyáltalán nem volt hangom. Két órán keresztül ott álltam, a terem tele volt emberekkel, én pedig egyetlen szót sem tudtam szólni. Ahogy ott álltam, az emberek hirtelen elkezdtek kimelegedni, vették le a zakóikat és extra ruházatukat. Annyira nagy lett a forróság a teremben, hogy hiába nyitották ki az összes ajtót és ablakot, ez a tűzangyal bejött a terembe és Isten tüze jelent meg a tömegen órákon át! Egy meglátogatásunk, közös átélésünk volt Isten tüzével! Az emberek elkezdtek megszabadulni bűneiktől. A rabláncok megtörtek! Életüket megtisztította Isten tüze!*

**SID**: Sokakat látsz fizikailag meggyógyulni! Beszélnél röviden három – négy, vagy öt olyan esetről, hogy emberek mikből gyógyultak meg?

***MATT****: Fibromialgia, MS, tumorok, rákos daganatok, bénák újra jártak, tonnaszámra sorolhatnám a sok csodát!*

**SID**: Matt kapott egy kijelentést az áldás erejéről! Mi történik akkor, amikor kapsz egy olyan próféciát, hogy valaki lop tőled és rájössz, amikor egy bizonyos gyülekezetben prédikálsz, hogy nem kapod meg a gyűjtésből származó teljes bevételt? Te mitt tettél, követelted a pénzed a pásztortól?

***MATT****: Tudod, Sid, amikor először szólt Isten, lebeszéltem magam róla és azt mondtam: „nem, ez nem lehet igaz, ilyen nem történhet!” Majd rájöttem, hogy tényleg megtörtént. Majd később újra megtörtént. Amikor először rájöttem, őszinténszólva felháborodtam és eléggé zavart a dolog. De hátraléptem egyet és elkezdtem imádkozni. Azt mondtam: „Istenem, te mit kezdesz most ezzel?” És ténylegesen azt éreztem a szívemben, hogy kezdjem el megáldani ezt a vezetőt. Majd hallottam, ahogy az Úr is azt mondja: „Meg kell áldanod ezt a vezetőt!” A Biblia nagyon világosan mondja, ha áldunk valakit úgy, hogy ők azt nem érdemlik meg, az áldás visszaszál a saját fejünkre!*

**SID**: Akkor mindenképp csak nyerünk vele! Mi történt, amikor elkezdted áldani azt a pásztort, aki lopott tőled?

***MATT****: A Biblia azt mondja a Példabeszédekben: „Amikor valakit lopáson kapnak, hétszeresét kell visszafizetnie!” Ahogy fölszabadítottam imában Isten áldásait, az Úrtól ténylegesen a hétszeresét kaptam vissza, mivel kihirdettem a szolgálatunk anyagi helyzetére, hogy a hétszeresét kell visszakapnunk, és így is történt! Még azon a héten, ami a gyűjtésből származó pénzből ki lett véve, hétszeresét kaptuk meg az Úrtól olyan forrásból, amire nem is számítottunk!*

**SID**: Megtanultad tehát, hogy jobb áldani!

***MATT****: Így van.*

**SID**: Mi történt volna, ha átkozod azt a pásztort?

***MATT****: Nem hinném, hogy akkor áldást nyertem volna! Hitem szerint, ha nincs jó hozzáállásunk és nem helyes szellemben vagyunk, az lezárja Isten áldásait a saját életünkben.*

**SID**: Eljött az ideje, hogy megáldjalak titeket! A 4Mózes 6:22-27 szerint, az én „Újszövetségi megközelítésemben”: „Szólt az Úr Mózesnek mondva: szólj Áronnak és fiainak mondva: Áldjátok meg Izráel fiait…” ez egy különleges áldás, mivel azt mondja: „Ha bármikor áldjátok népemet, Izráelt, én is megáldalak titeket!” Wow. Az Úr, az Újszövetségi megközelítésben megáldott téged, védelmezett és rád mosolygott! Kiárasztotta rád kegyelmét! Az Úr megmutatta jóindulatát neked és adott békességet a Jézus nevében, aki a „S'ar Shalom, a Békesség Fejedelme, Yeshua Ha’Machiahch, Tsidkenu, Jézus a Messiás!